DAUGAVPILS VALSTSPILSĒTAS PAŠVALDĪBAS IESTĀDE

# “Sociālais dienests”

Reģ. Nr. 90001998587

Vienības iela 8, Daugavpils, LV - 5401

PROTOKOLS

Daugavpilī

**“Daugavpils valstspilsētas pašvaldības iestādes „Sociālais dienests”**

**darbinieku nelaimes gadījumu apdrošināšana”, ID Nr. DPPISD 2024/7**

(ziņojuma Nr.2.-4.1/7)

2024.gada 20.februārī Nr. 2.-4.3/8

SĒDE NOTIEK: Daugavpilī, Vienības ielā 8, 16.kabinetā

SĒDE SĀKAS plkst.08:15

|  |  |
| --- | --- |
| Komisijas priekšsēdētāja:  Komisijas priekšsēdētājas vietnieks | **R.Vavilova** – Daugavpils valstspilsētas pašvaldības iestādes “Sociālais dienests” (turpmāk – Dienests) vadītājas vietniece,  **V.Loginovs** – Dienesta Saimniecības sektora vadītājs |
| Komisijas locekļi: | **O.Daļecka –** Dienesta Sociālo pakalpojumu nodaļas vadītāja,  **E.Hrapāne** – Dienesta Juridiskā sektora juriste,  **K.Cimoška –** Dienesta Juridiskā sektora juriste. |

Komisijas izveidošanas pamatojums: Dienesta 2023.gada 25.aprīļa rīkojums Nr.1.-18./440 “Par preču un pakalpojumu iepirkšanas un līgumu izpildes kontroli Dienestā”.

Protokolē: Juridiskā sektora juriste K.Cimoška.

**Sēdes darba kārtība:** Piedāvājumu atvēršana un novērtēšana.

1. R.Vavilova paziņo, ka Dienesta mājas lapā [www.socd.lv](http://www.socd.lv/) 2024.gada 12.februārī tika publicēts informatīvais paziņojums par Publisko iepirkumu likumā nereglamentēto iepirkumu un uzaicinājums par līguma piešķiršanas tiesībām. Ziņojumā tika noteikts termiņš piedāvājumu iesniegšanai – līdz 2024.gada 19.februārim, plkst.10:00. Saskaņā ar ziņojuma 11.punktu vērtēšanas kritērijs saimnieciski izdevīgākais piedāvājums, kas atbilst ziņojumā norādītajām prasībām un kuru nosaka piemērojot punktu metodi t.i. aprēķinot iegūto punktu kopējo skaitu pēc katra kritērija novērtēšanas.
2. Piedāvājumu zemsliekšņa iepirkumā iesniedza 3 (trīs) pretendenti:

|  |
| --- |
| **Pretendents** |
| ERGO Insurance SE Latvijas filiāle  (Reģ.nr. 40103599913) |
| Apdrošināšanas akciju sabiedrība “BALTA”  (Reģ.nr. 40003049409) |
| AAS “BTA Baltic Insurance Company”  (Reģ.nr.40103840140 |

1. Izvērtējot pretendenta ERGO Insurance SE Latvijas filiāle piedāvājumu, komisija konstatēja, ka piedāvājumam nav pievienots pieteikums, pieredzes apraksts, Finanšu un kapitāla tirgus izsniegtās licences, kas apliecina pretendenta tiesības sniegt apdrošināšanas pakalpojumus, apliecināta kopija. Tā kā pretendents nav iesniedzis zemsliekšņa iepirkuma ziņojuma 8.punktā pieprasītos dokumentus, pretendents tiek izslēgts no dalības zemsliekšņa iepirkumā saskaņā ar ziņojuma 7.5.punktu.
2. Izvērtējot AAS “BTA Baltic Insurance Company” piedāvājumu, komisija konstatēja, ka piedāvājums atbilst zemslieksņa iepirkuma ziņojumā noteiktajām prasībām.
3. Izvērtējot pretendenta apdrošināšanas akciju sabiedrības “BALTA” piedāvājumu, komisija konstatēja, ka, izrietot no pretendenta iesniegtajā tehniskā un finanšu piedāvājumā tabulas “Atlīdzības % par traumu sekojošās pozīcijās:” 1.punktā norādītās informācijas, nav viennozīmīgi saprotams vai galvas smadzeņu satricinājuma gadījumā, piedāvātā procentu likme tiek izmaksāta no pirmās stacionārā atrašanās dienas**.**

Pamatojoties uz ziņojuma 10.punktu, objektīvai pretendentu piedāvājumu izvērtēšanai, komisija nolēma lūgt pretendentu rakstveidā izskaidrot vai personas smadzeņu satricinājuma gadījumā ar ārstēšanos stacionārā ir paredzēta atlīdzības izmaksa no pirmās atrašanās stacionārā dienas atbilstoši tai atlīdzības procentu likmei, kas ir norādīta iesniegtajā tehniskajā un finanšu piedāvājumā tabulas “Atlīdzības % par traumu sekojošās pozīcijās:” 1.punktā. Paraksttiesīgās personas parakstītu rakstveida izskaidrojumu pretendentam **līdz 2024.gada 21.februārim plkst.14:00** jānosūta elektroniski, sūtot uz e-pastu: [socd@socd.lv](mailto:socd@socd.lv), vai papīra formā, pēc adreses Vienības iela 8, Daugavpils.

1. Komisija nolēma turpināt pretendentu piedāvājumu izvērtēšanu 2024.gada 21.februārī pēc plkst.14:00.

**Balsojums:**

R.Vavilova – “par”

V.Loginovs – “par”

O.Daļecka – “par”

E.Hrapāne – “par”

K.Cimoška – “par”

*Kopā: 5 (piecas) balsis “par”, “pret” – nav, „atturas” – nav.*

Sēde paziņota par slēgtu plkst. 09:00

Protokols ir sastādīts uz 2 lpp.

Sēdes dalībnieki: R.Vavilova

V.Loginovs

O.Daļecka

E.Hrapāne

Protokolē: K.Cimoška